આલાપને થોડી વાર માટે તો એના પ્રેમ પર પણ શંકા જવા લાગી હતી કે ક્યાંક સિદ્ધિને કોઈક બીજા જોડે પ્રેમ નહિ થઇ ગયો હોય ને ? ક્યાંક તે દિવસે તેને મેં કોઈક બીજા છોકરા સાથે મસ્તી મજાક કરતી જોયેલી અને એને ગળે વળગી પડેલી એ છોકરા સાથે એને કોઈ રીલેશન તો નહિ હોય ને ? પછી આ જ વિચાર કરવા માટે આલાપ પોતાની જાત ને કોસતો રહેતો કે મને ખુદને મારા પ્રેમ ઉપર વિશ્વાસ નથી તો પછી હું સિદ્ધિને શું પ્રેમ આપવાનો ? આ બધી માનસિક લડાઈથી કંટાળીને આલાપે સિદ્ધિના ઘરે જઈને જ ડાયરેક્ટ લગ્ન માટે વાત કરવાનું નક્કી કર્યું.